É dzóm ā sílī á sí, yángādūgán kig lóŋoban, é mod ǎ fɛd ǎ ngākodéban kig tɔ eyɔŋ. 15A bǐ mə̄ndím nā, dzóm ésə̄ é mān fɔ̄ɔ̄ kōd; a dzoge mɔ̄ ná, sí é mǎn fɔ́ɔ́ bɔ̌ mə̄ndím məndím. 16Ngul ai mədɔ bí nə ai nyé ésāmbá, é mod a nə́ ńdzāŋán ai ényɔ̄ ā dzâ nyé bə́sə́ báwōge ai nyé. 17A kə ai bəyəm élə̄lə́b a bɔ̌ fə nâ bətsíg míńtól bə́ kɔn akúd. 18A kad suli ékoe mīńkúkúmá, a tindigi bɔ́ sanda ángə̄də́g. 19A bɔ nə́ bəfada bə́ kɔ́bɔ ékɔ́kɔbɔ, a sógolo ébá bə́ nyə́mə́ anə́ bikǔm á sí. 20A vaa ébá báyəm ǹkɔ́bɔ́ ǹkɔ́bɔ́ ânyu, a vaagǎ fə miǹnǒm mí bod fəg yǎ bindǐ mam âbum. 21A kúb bob bənénə osɔ́n á nyɔ́l, a tiigi ǹkɔ̌l édzóē bə̄tíbili bə́ bod. 22É byə́m bí sɔ̄lɔ́ á díbī étēde a man byákúlī á ngə́ŋ, a tə́tə́lé fə díbī áwú á ḿfyɛ étēde.